કૅચી વનલાઇનરો કે ધારદાર ડાયલૉગ્સના અભાવ છતાં ‘તીન’ એની સ્ટારકાસ્ટના જોર પર ઘણે અંશે આપણો રસ ટકાવી રાખે છે. નવાઝુદ્દીન અને વિદ્યા બાલન પોતાના ફુલ ફૉર્મમાં તો નથી છતાં બન્નેની કેમિસ્ટ્રી રસપ્રદ છે. એક તો તેમનાં પાત્રોની ફરતે અમુક રહસ્યનાં વલય ફરતાં રહે છે. બીજી બાજુ જે રીતે વિદ્યા ફાધર પર ભાર મૂકીને નવાઝુદ્દીનને સંબોધે છે ત્યારે આપણને તેમના ભૂતકાળ વિશે પ્રfનો થાય છે. લેકિન ડિરેક્ટરે એમાં ઊંડાણમાં જવાનું મુનાસિબ લાગ્યું નથી. અન્ય સ્ટારકાસ્ટમાં પણ સબ્યસાચી ચક્રવર્તી જેવાં દમદાર નામ છે એટલે પર્ફોર્મન્સની બાબતમાં જરાય કહેવાપણું નથી.